|  |  |  |
| --- | --- | --- |
|  |  | БАТЛАВ  МЭДЭЭЛЭЛ, ТЕХНОЛОГИЙН ҮНДЭСНИЙ ПАРК ТӨААТҮГ-ЫН  ЗАХИРАЛ  ....................................................  Ж.ЗОЛЗАЯА |

**ХУДАЛДАХ, ХУДАЛДАН АВАХ ГЭРЭЭ**

202...оны ... дугаар № Улаанбаатар хот

сарын ....-ны өдөр

Энэхүү гэрээг Монгол улсын Иргэний хуулийн 243-261 дүгээр зүйлийг үндэслэн нэг талаас Мэдээлэл, технологийн үндэсний парк ТӨААТҮГ-ыг төлөөлж....................../цаашид “худалдан авагч” гэх/, нөгөө талаас Улаанбаатар хот, \*\*\*\*\*\*\*\*\*\*, \*\*\*\* дугаар хороо, \*\*\*\*\*\*\*\*\*\*\* тоот хаягт байрлах “\*\*\*\*\*\*\*\*” ХХК-ыг төлөөлж /РД: \*\*\*\*\*\*/ \*\*\*\*\*\*\* албан тушаалтай \*\*\*\*\*\*\* /цаашид “худалдагч” гэх/ нар /цаашид хамтад нь “талууд” гэх/ дараах нөхцөлөөр сайн дурын үндсэн дээр харилцан тохиролцож байгуулав.

**НЭГ.НИЙТЛЭГ ҮНДЭСЛЭЛ**

* 1. Энэхүү гэрээгээр Худалдагч ньхавсралтаар “бараа”-г тогтоосон хугацаанд худалдан авагчийн өмчлөлд шилжүүлэх, Худалдан авагч нь барааг хүлээн авах, төлбөрийг гэрээнд заасны дагуу төлөхтэй холбоотой харилцаанд талуудын эдлэх эрх, хүлээх үүрэг, хариуцлагыг тодорхойлно.
  2. Энэхүү гэрээнд заасан дараах нэр томьёог дор дурдсан утгаар ойлгоно. Үүнд:
     1. **“Эрхийн доголдолгүй”** гэдэгт бараа бүтээгдэхүүний өмчлөх эрхийн эсрэг аливаа гуравдагч этгээдийн шаардлага байхгүй болохыг;
     2. **“Биет байдлын доголдолгүй”** гэдэгт бараа бүтээгдэхүүнийг зориулалтын дагуу ашиглах боломжтой байхыг;
     3. **“Бараа”** гэж Худалдагчийн худалдаж буй Хавсралт 1-д заасан бараа бүтээгдэхүүнийг тус тус ойлгоно.
     4. **“Гэрээг ноцтой зөрчих”** гэдэгт гэрээгээр харилцан тохиролцсон, тодорхойлсон Ажлаас өөр ажил гүйцэтгэх, гэрээний дагуу гүйцэтгэх ажлыг санаатайгаар удаашруулах, гэрээний дагуух мэдээллийн нууцлалыг задруулах, бусдад дамжуулсан байхыг ойлгоно.
     5. **“Удаа дараагийн үйлдэл”** гэдэгт хоёр буюу түүнээс дээш удаагийн үйлдэл, эс үйлдэхүйг ойлгоно.

**ХОЁР.ГЭРЭЭНИЙ ЗҮЙЛ**

* 1. Талууд энэхүү гэрээний Хавсралт №1-т бараа бүтээгдэхүүн, түүний үнийг харилцан тохиролцож тогтоосон болно.
  2. Худалдагч нь Хавсралт №1-т заасан тоо хэмжээ, чанар, үзүүлэлтэд нийцсэн бараа бүтээгдэхүүнийг тус гэрээний 5-р зүйлд заасны дагуу Талуудын албан ёсны эрх бүхий этгээдүүд баталгаажуулж, тамгалсан өдрөөс ажлын 3 өдрийн дотор Худалдан авагчид шилжүүлэн, хүлээлгэн өгөх бөгөөд барааны өмчлөх эрх Худалдан авагч талд байна.
  3. Худалдагчийн нийлүүлж буй бараа нь эрхийн зөрчилгүй, биет байдлын доголдолгүй бүтээгдэхүүний стандартыг хангасан байх ба сав баглаа боодол нь эрүүл ахуйн стандартад нийцсэн, эвдэрч гэмтэхээс хамгаалагдсан, аюулгүй тээвэрлэлтийн шаардлага хангасан байна.
  4. Худалдан авагч нь өөрийн захиалсан барааны үнийг тогтоосон хугацаанд төлж барагдуулах санхүүгийн чадвартай бөгөөд төлбөрийг хугацаанд нь төлөөгүй тохиолдолд энэхүү гэрээгээр тохиролцсон алданги, хохирлыг Худалдагчид нөхөн төлөхийг зөвшөөрсөн болно.

**ГУРАВ.ХУДАЛДАГЧИЙН БАТАЛГАА, МЭДЭГДЭЛ**

* 1. Худалдагч энэхүү гэрээнд гарын үсэг зурсан нь гэрээнд заасан эрх, үүргээ хэрэгжүүлэхтэй холбоотой дараах баталгааг Худалдан авагчид гаргасан гэх үндэслэл болно. Үүнд:
     1. Энэхүү гэрээний дагуу нийлүүлж буй бараа бүтээгдэхүүн нь эрхийн доголдолгүй болохыг;
     2. Худалдаж байгаа барааны түүх, ашиглалтын байдал, шинж чанар, зохистой хэрэглээний нөхцөл, техникийн ажиллагаа, баталгаат болон эдэлгээний хугацаа, үйлдвэрлэгч, даатгалтай холбоотой болон бусад мэдээллийг Худалдан авагчид үнэн зөв, бүрэн өгсөн болохыг;
     3. Худалдагч энэхүү гэрээг байгуулах эрх олгогдсон, гэрээнд хуулийн этгээдийг төлөөлөн гарын үсэг зурах эрх бүхий этгээд болохыг;
     4. Бараа бүтээгдэхүүн нь эрх бүхий үйлдвэрлэгчээс нийлүүлэгдсэн, гарал үүслийн баталгаа бүхий чанар болон оюуны өмчийн эрхийн зөрчилгүй болохыг тус тус баталж байна.

**ДӨРӨВ.ГЭРЭЭНИЙ ХУГАЦАА**

1. Энэхүү гэрээний хугацаа нь ......оны......дугаар сарын.....-ний өдрөөс.......оны........дүгээр сарын.......-ны өдөр хүртэл Худалдан авагчаас үзүүлэх үйлчилгээ дуусах хүртэл үргэлжлэхээр харилцан тохиролцов.
2. Нийлүүлэлт хийх үед худалдагч болон худалдан авагчийн талын нийтээр амрах баяр ёслолын өдрүүд таарсан тохиолдолд тухайн үргэлжлэх хугацаагаар хугацааг сунгана.
3. Талууд гэрээний хугацаанд өөрчлөлт оруулах тохиолдолд харилцан тохиролцож нэмэлт хугацаа тогтоож болно.
4. Энэхүү гэрээний харилцаа нь талууд гарын үсэг зурж, тамга тэмдгээр баталгаажуулснаар эхлэн, гэрээний үүргээ бүрэн биелүүлснээр дуусгавар болно.

**ТАВ: БАРААН ҮНЭ, ТӨЛБӨРИЙН НӨХЦӨЛ**

* 1. Талууд Хавсралт №1-т барааны тоо ширхэг, нэгж үнийг харилцан тохиролцож баталсан ба оролцогчдын мандатны үнэ 796.400 /долоон зуун ерэн зургаан мянга дөрвөн зуун/, халуун баригч лого бүхий аяганы үнэ 8.760.400 /найман сая долоон зуун жаран мянга дөрвөн зуун/, оосорны үнэ 1.991.000 /нэг сая есөн зуун ерэн нэгэн мянган/ төгрөг, гэрээний нийт үнэ **11.547.800** /арван нэгэн сая таван зуун дөчин долоон мянга найман зуун/ төгрөг байна. Уг үнийн дүнд НӨАТ, тээврийн болон бусад зардлууд, хүлээлгэн өгөхтэй холбогдох зардлууд орсон болно.
  2. Талууд Гэрээний нийт үнийн дүнг 2024 оны 04 дүгээр сарын 03-ны өдрийн дотор тооцон барагдуулахаар тохиролцсон болно.
  3. Худалдан авагч нь бараа бүтээгдэхүүний үнийн дүнгийн төлбөрийг \*\*\*\*\* ХХК-ны \*\*\*\*\*\* Банк дахь \*\*\*\*\*\* тоот дансанд шилжүүлнэ.
  4. Худалдан авагч нь төлбөр төлөх хугацааг хэтрүүлсэн тохиолдолд гэрээнд заасан хариуцлага хүлээнэ.

**ЗУРГАА.БАРААГ ХҮЛЭЭЛГЭН ӨГӨХ, ДОГОЛДЛЫГ АРИЛГАХ**

* 1. Барааг худалдан авагчийн өгсөн мэдээллийн дагуу заасан хаягт, хариуцах этгээдэд хүлээлгэн өгснөөр нийлүүлэлт хийгдсэнд тооцно.
  2. Худалдан авагч нь барааг хүлээн авах хүн, байршлын талаар мэдээллийн үнэн зөвийг хариуцах ба худалдагчийн тогтоосон хугацаанд барааг хүлээн авна.
  3. Бараанд сав баглаа боодол, барааны аюулгүй байдлын хамгаалалтыг хийх, худалдан авагчид тээвэрлэн хүргэж өгөх, ачиж буулгах үүрэг, зардлыг Худалдагч хариуцна.
  4. Худалдагч барааг хүргэж ирүүлснээс хойш ажлын 3 хүртэл хоногийн дотор Худалдан авагч нийлүүлсэн барааны лац ломбо, бүрдэл хэсгүүд бүрэн эсэх, биет байдлын ямар нэгэн доголдол байгаа эсэх, гэрээний хавсралтад заасан нэр, төрөл, тоо, ширхэг тохирч буй эсэхийг нэг бүрчлэн шалгах ба энэ хугацаа өнгөрсөн тохиолдолд гэрээнд заасан шаардлага хангасан барааг хүлээн авсанд тооцно.
  5. Барааг гэрээнд заасан хугацаанд Худалдан авагчийн заасан газарт талууд гарын үсэг зурж хүлээлгэн өгсөн өдрөөс эхлэн барааг ашиглах, хадгалахтай холбоотой эрсдэл Худалдан авагчид шилжинэ. Энэхүү эрсдэл нь баталгаат хугацаанд хүлээх Худалдагчийн үүргийг хязгаарлах үндэслэл болохгүй. Бараа нь ил болон далд биет байдлын доголдолтой байх тохиолдолд актаас хасч тооцох буюу ижил төрлийн бараагаар Худалдан авагчийн анхны шаардлагын дагуу солино.
  6. Худалдан авагч барааг ашиглахдаа ашиглалтын горимыг зөрчсөн, бараанд механик гэмтэл учруулсан, гуравдагч этгээдийн буруутай үйлдлээс шалтгаалсан үйлдэл эс үйлдлийн улмаас гарсан барааны эвдрэл гэмтэл доголдлыг Худалдагч хариуцахгүй болно.

**ДОЛОО. ХАРИУЦЛАГА**

* 1. Талууд өөрсдийн буруутай үйл ажиллагааны улмаас нөгөө талдаа учирсан хохирлыг бүрэн хариуцна.
  2. Худалдан авагч нь гэрээний 4.1-т заасан хугацаанд ажлын хөлс төлөх үүргээ биелүүлэлгүй хугацаа хэтрүүлсэн тохиолдолд хэтрүүлсэн хоног тутамд гүйцэтгээгүй үүргийн үнийн дүнгийн 0.3 хувьтай тэнцэх хэмжээний алдангийг Худалдагчид төлнө.
  3. Худалдагч нь бүтээгдэхүүнийг гэрээнд заасан хугацаанд худалдан авагчид шилжүүлээгүй бол хугацаа хэтэрсэн хоног тутамд гүйцэтгээгүй үнийн дүнгийн 0.3 хувьтай тэнцэх алдангийг худалдан авагчид төлнө.

**НАЙМ: ТАЛУУДЫН ЭРХ, ҮҮРЭГ**

* 1. Худалдан авагч нь энэхүү гэрээний дагуу дараах эрхийг эдэлнэ. Үүнд:
     1. Гэрээний Хавсралт 1-т заасан бараа бүтээгдэхүүнийг хугацаанд нь нийлүүлэхийг Худалдагчаас шаардах;
     2. Нийлүүлсэн бараа бүтээгдэхүүн доголдлыг шууд илрүүлсэн тохиолдолд актаар хүлээн авахаас татгалзах;
     3. Баталгаат хугацаанд доголдол илэрсэн тохиолдолд түүнийг засварлах, ижил төрлийн өөр бүтээгдэхүүнээр солихыг шаардах;
     4. Бараа бүтээгдэхүүний чанар, гарал үүслийн талаар шаардлагатай мэдээллийг гаргуулах;
     5. Гэрээгээр хүлээсэн үүргээ биелүүлэхийг шаардах.
     6. ..................................
  2. Худалдан авагч нь дараах үүрэгтэй. Үүнд:

1. Гэрээний 5.3-т заасан төлбөрийг гэрээнд заасан хугацааны дагуу төлөх;
2. Нийлүүлсэн бараа бүтээгдэхүүнийг гэрээнд заасны дагуу баталгаажуулан, хүлээж авах;
3. Гэрээнд заасан үүргээ зохих ёсоор биелүүлээгүй тохиолдолд гэрээнд заасан хариуцлагыг хүлээх;
4. Гэрээгээр хүлээсэн үүргээ биeлүүлэх.
5. ....................................
   1. Худалдагч нь дараах эрхтэй. Үүнд:
      1. Гэрээний 5 дугаар зүйлд заасны дагуу төлбөрийг хугацаанд нь төлөхийг Худалдан авагчаас шаардах;
      2. Гэрээнд заасан төлбөрийг тогтоосон хугацаанд төлөөгүй 15 хоног хэтрүүлсэн тохиолдолд үүргийн гүйцэтгэлийг саатуулах;
      3. Хэрвээ гэрээний хугацаанд Худалдан авагч тал нь хавсралт 2 заасан үйлчилгээг гүйцэтгээгүй, дутуу гүйцэтгэсэн бол гэрээт хугацаан дуусахад гүйцэтгэлийн актаар баталгаажуулсан дүнгүүдийг хасагдуулсан байдлаар Худалдагч тал нь нэхэмжлэх авах эрхтэй.
      4. Худалдан авагчийн буруутай үйлдэл, эс үйлдэхүйн улмаас өөрт учирсан хохирлыг нөхөн төлөхийг шаардах;
      5. Гэрээгээр хүлээсэн үүргээ биeлүүлэхийг шаардах.
      6. ........................................
   2. Худалдагч нь дараах үүрэгтэй. Үүнд:
      1. Худалдагч нь ямар нэгэн эд хөрөнгийн болон эрхийн доголдолгүй буюу зөрчилгүй ажлын бараа бүтээгдэхүүнийг Худалдан авагчид шилжүүлэн өгөх;
      2. Худалдан авагчийн гаргасан гомдлын дагуу чанар стандарт, тоо хэмжээнд нийцсэн Барааг нийлүүлэх;
      3. Баталгаат хугацаанд аливаа зөрчил, доголдол, эвдрэл, гэмтэл гарсан тохиолдолд түүнийг өөрийн зардлаар харилцан тохиролцсон хугацаанд засварлах, ижил төрлийн бүтээгдэхүүнээр солих;
      4. Энэхүү Гэрээгээр хүлээсэн үүргээ биeлүүлэх
      5. ........................................................

**ЕС: ГЭРЭЭ ДУУСГАВАР БОЛОХ ЦУЦЛАХ**

* 1. Энэхүү гэрээг дараах тохиолдолд дуусгавар болсонд тооцно. Үүнд:
     1. Гэрээний хугацаа дуусгавар болсон буюу талууд гэрээгээр хүлээсэн үүргээ бүрэн биелүүлснээр;
     2. Талууд харилцан тохиролцсоноор;
     3. Аль нэг тал нь энэхүү гэрээгээр хүлээсэн үүргээ ноцтой зөрчсөний улмаас гэрээг цуцалсан.
  2. Худалдан авагч нь гэрээ байгуулагдаж, бараа бүтээгдэхүүний захиалга хийгдсэнээс хойш гэрээнээс татгалзах, гэрээг цуцлах тохиолдолд гэрээний үнийн дүнгийн 10 хувьтай тэнцэх торгуулийг Худалдагчид төлнө.
  3. Худалдан авагч хүндэтгэн үзэх зайлшгүй шалтгаанаар гэрээг цуцлах тохиолдолд дараах нөхцөлийг биелүүлснээр гэрээг цуцална. Үүнд:

1. Гэрээ цуцлах санал гаргах үед бэлэн болсон бараа бүтээгдэхүүнийг гэрээнд заасан үнээр худалдан авах;
2. Үлдсэн бараа бүтээгдэхүүний захиалгыг цуцлахтай холбогдсон Худалдагчид учирсан зардлыг нөхөн төлөх.
   1. Талууд гэрээг дуусгавар болгосон буюу гэрээ цуцлагдсан нөхцөлд үүссэн нөхцөл байдлыг дүгнэсний үндсэн дээр үүнтэй холбогдон үүссэн зардал, хохирол зэрэг бусад асуудлыг харилцан зөвшилцөж шийдвэрлэнэ.
   2. Талууд энэхүү гэрээгээр хүлээсэн үүргээ бүрэн биелүүлж, дундын тооцоог харилцан тооцож дуусгаснаар гэрээг дуусгавар болсонд тооцно.

**АРАВ: ДАВАГДАШГҮЙ ХҮЧИН ЗҮЙЛ**

* 1. Гэрээний аль нэг тал гэнэтийн болон давагдашгүй хүчний шинжтэй дараах нөхцөл байдал бий болсны улмаас гэрээгээр хүлээсэн үүргээ биелүүлээгүй тохиолдолд хариуцлага тооцохгүй харин зайлшгүй асуудлыг зөвшилцөх, харилцан тохирох замаар шийдвэрлэнэ. Үүнд: гал түймэр, үер, газар хөдлөлт, салхи шуурга, хар салхи болон байгалийн бусад аюулт үзэгдэл, дайн, халдлага, цэргийн дайралт, үймээн, самуун, цэргийн болон хууль бусаар булаан эзлэх, өмчийг хууль бусаар булаан авах, улсын орлого болгох, террорист үйл ажиллагаа, өмч хөрөнгийг нийгэмчлэх, засгийн газрын хориг арга хэмжээ, хорио цээр, ажил хаялт, цахилгаан эрчим хүчний тасалдал болон телефон холбоо эвдрэх, гэмтэл саатал, тасалдал бий болох, улсын хил тодорхойгүй хугацаагаар хаагдах зэрэг орно.

**АРВАН НЭГ: БУСАД ЗҮЙЛС**

* 1. Гэрээний хугацаанд болон түүнээс хойш үүсэх маргаантай асуудлыг хоёр тал харилцан зөвшилцөх байдлаар шийдэ ба зөвшилцөлд эс хүрсэн тохиолдолд Монгол Улсын хууль тогтоомжийн дагуу Шүүхээр шийдвэрлүүлнэ.
  2. Нэмэлт өөрчлөлт, хавсралт нь талууд бичгээр харилцан тохирч, талуудын эрх бүхий этгээд гарын үсэг зурж тамга дарснаар хүчин төгөлдөр болж, гэрээний салшгүй хэсэг байна.

**ГЭРЭЭ БАЙГУУЛСАН:**

|  |  |
| --- | --- |
| **МЭДЭЭЛЭЛ ТЕХНОЛОГЫН ҮНДЭСНИЙ ПАРКЫГ ТӨЛӨӨЛЖ:**  ...................................  ....................................  Хаяг: Улаанбаатар хот Сүхбаатар дүүрэг, 2 дугаар хороо, Бага тойруу Мэдээлэл, технологийн үндэсний парк, Өөрийн байр  Утас: 11-327123  Ймэйл: Info@itpark.mn |  |

……….. ТООТ ГЭРЭЭНИЙ ХАВСРАЛТ 1

БАРААНЫ НЭР ТӨРӨЛ, ТОО ШИРХЭГ, НИЙТ ҮНЭ

|  |  |  |  |  |
| --- | --- | --- | --- | --- |
| № | Барааны нэр | Тоо ширхэг | Нэгж үнэ | Нийт үнэ |
| 1 |  |  |  |  |
| 2 |  |  |  |  |
| 3 |  |  |  |  |
|  | | | |  |

Бараа хүлээн авсан:

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*: \*\*\*\*\*\*\*\*\*\*\*\*\*\*\*\*\*\*\*\*

Бараа хүлээлгэн өгсөн:

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*: \*\*\*\*\*\*\*\*\*\*\*\*\*\*\*\*\*\*\*\*